รองนายกรัฐมนตรี ยืนยันกองทัพพร้อมช่วยเหลือน้ำท่วมทุกพื้นที่ ย้ำห่วง 9 จังหวัดริมแม่น้ำโขง เร่งขุดลอกคลองเพื่อระบายน้ำ
รองนายกรัฐมนตรี ยืนยันกองทัพพร้อมช่วยเหลือน้ำท่วมทุกพื้นที่ ย้ำห่วง 9 จังหวัดริมแม่น้ำโขง เร่งขุดลอกคลองเพื่อระบายน้ำ

พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวว่า ทุกเหล่าทัพมีความพร้อมในการปฏิบัติการช่วยเหลือน้ำท่วม ทั้งยุทโธปกรณ์และบุคลากร ซึ่งในพื้นที่ที่คิดว่าน้ำจะท่วมถึง ฝ่ายปกครองก็ได้แจ้งเตือนประชาชนก่อนแล้ว และได้ติดตามสถานการณ์อย่างใกล้ชิด ขณะที่พื้นที่ภาคตะวันออกเฉียงเหนือ เจ้าหน้าที่กำลังเตรียมขุดลอกคูคลอง 418 คลอง เพื่อให้เป็นพื้นที่แก้มลิงและกระจายน้ำ โดยทุกภาคส่วนได้ร่วมกันบริหารจัดการน้ำอย่างเต็มที่ โดยเฉพาะในพื้นที่ริมแม่น้ำโขง 9 จังหวัดที่มีปริมาณน้ำสูง เพื่อให้กระทบกับประชาชนน้อยที่สุด และให้ประชาชนมีน้ำไว้ใช้ในช่วงหน้าแล้ง ส่วนจังหวัดอื่นๆ ในภาพรวมการบริหารจัดการก็เป็นไปด้วยความเรียบร้อย

พลเอก ประวิตร ยังระบุถึงกรณีที่พรรคการเมืองต่างๆ จะเคลื่อนไหว รวมถึงที่พรรครวมพลังประชาชาติไทยประกาศเตรียมเคลื่อนไหวพบประชาชน ว่า จะทำได้เฉพาะที่ตกลงกันไว้ในการประชุมพรรคการเมืองเท่านั้น อะไรที่ผิดกับสิ่งที่ตกลงกันไว้ ก็ถือว่าเป็นความผิด ไม่สามารถทำได้